Document ID: 32009R0719

32009R0719
L 205/10
SLUŽBENI LIST EUROPSKE UNIJE
UREDBA KOMISIJE (EZ) br. 719/2009
od 6. kolovoza 2009.
o izmjeni Uredbe (EZ) br. 1251/2008 u pogledu popisa trećih zemalja i područja iz kojih se mogu uvoziti neki rakovi i ukrasne akvatične životinje u Zajednicu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (1), a posebno njezin članak 22.,
budući da:
(1)
Direktiva 2006/88/EZ utvrđuje zahtjeve zdravlja životinja koji se moraju primjenjivati za stavljanje na tržište, uvoz u i provoz kroz Zajednicu životinja akvakulture i njihovih proizvoda. Ta Direktiva predviđa da se životinje akvakulture i njihovi proizvodi mogu unositi u Zajednicu samo iz trećih zemalja ili dijelova trećih zemalja koji se nalaze na popisu sastavljenom i ažuriranom u skladu s postupkom iz te Direktive.
(2)
Članak 11. Uredbe Komisije (EZ) br. 1251/2008 od 12. prosinca 2008. o provedbi Direktive Vijeća 2006/88/EZ u pogledu uvjeta i zahtjeva certificiranja za stavljanje na tržište i uvoz u Zajednicu životinja i proizvoda akvakulture te utvrđivanju popisa vektorskih vrsta (2) utvrđuje pravila koja se primjenjuju na uvoz ukrasnih akvatičnih životinja namijenjenih zatvorenim objektima za ukrasne životinje.
(3)
U skladu s člankom 11. stavkom 2. te Uredbe, države članice moraju odobriti uvoz ukrasnih riba koje nisu prijemljive ni na jednu od bolesti navedenih u dijelu II. Priloga IV. Direktivi 2006/88/EZ te ukrasnih mekušaca i ukrasnih rakova namijenjenih zatvorenim objektima za ukrasne životinje samo iz trećih zemalja ili područja koji su članovi Svjetske organizacije za zdravlje životinja (OIE). Ta odredba osigurava da su odgovarajući epidemiološki podaci u vezi s tim životinjama dostupni svim članovima OIE-a.
(4)
Prilog III. Uredbi (EZ) br. 1251/2008 utvrđuje popis trećih zemalja, područja, zona ili kompartmenta iz kojih je dozvoljen uvoz životinja akvakulture namijenjenih uzgoju, lovištima u kojima se u svrhu rekreativnog ribolova provodi organizirano poribljavanje i otvorenim objektima za ukrasne životinje i ukrasnih riba prijemljivih na jednu ili više bolesti navedenih u dijelu II. Priloga IV. Direktivi 2006/88/EZ namijenjenih zatvorenim objektima za ukrasne životinje.
(5)
Tajništvo pacifičke zajednice (SPC) je međunarodna organizacija koja osigurava tehničku pomoć, strateško savjetovanje, osposobljavanje i usluge istraživanja za 22 pacifičke otočne države i područja u područjima kao što su zdravlje, ljudski razvoj; poljoprivreda, šumarstvo i ribarstvo. Neki članovi SPC nisu članovi OIE-a.
(6)
OIE i SPC sklopili su Sporazum u rujnu 1999. U skladu s tim Sporazumom, SPC mora poticati one svoje članove koji nisu članovi OIE-a na sudjelovanje u informacijskoj mreži OIE-a za zdravlje životinja i akvatičnih životinja.
(7)
Prilog tom Sporazumu, koji je sklopljen između SPC-a i OIE-a 10. travnja 2003., utvrđuje uvjete suradnje između obiju stranaka za razvoj, održavanje i distribuciju regionalnog informacijskog sustava za zdravlje životinja pacifičkih otočnih država i njihovih područja.
(8)
Pismima od 31. ožujka 2009. i 30. travnja 2009., SPC je obavijestio Komisiju da oni članovi SPC-a koji nisu članovi OIE-a mogu od svibnja 2009. unijeti odgovarajuće podatke o bolestima u svjetski informacijski sustav OIE-a za zdravlje životinja u skladu s kriterijima OIE-a.
(9)
Stoga je primjereno izmijeniti članak 11. stavak 2. Uredbe (EZ) br. 1251/2008 kako bi se odobrio uvoz ukrasnih riba koje nisu prijemljive ni na jednu od bolesti navedenih u dijelu II. Priloga IV. Direktivi 2006/88/EZ i ukrasnih mekušaca i ukrasnih rakova namijenjenih zatvorenim objektima za ukrasne životinje također iz trećih zemalja i područja koji nisu članovi OIE-a, ali su s tom organizacijom sklopili službeni sporazum za sudjelovanje u njenoj informacijskoj mreži za zdravlje životinja i akvatičnih životinja.
(10)
Sjedinjene Američke Države potvrdile su da se Portoriko, Američki Djevičanski otoci, Američka Samoa, Guam i Sjevernomarijanski otoci smatraju područjima Sjedinjenih Američkih Država i da je za obavješćivanje OIE-a o bolesti životinja odgovorno nadležno tijelo Sjedinjenih Američkih Država.
(11)
Prilog III. toj Uredbi treba također u skladu s tim izmijeniti, kako bi se uključili odgovarajući članovi SPC-a.
(12)
U skladu s Direktivom Vijeća 91/67/EEZ od 28. siječnja 1991. o uvjetima zdravlja životinja kojima se uređuje stavljanje na tržište životinja akvakulture i njihovih proizvoda (3), države članice morale su osigurati da uvoz životinja i proizvoda akvakulture iz trećih zemalja podliježe uvjetima koji su barem jednaki onima koji se primjenjuju na proizvodnju i stavljanje na tržište proizvoda Zajednice.
(13)
Dok je Direktiva 91/67/EEZ bila na snazi, uvoz rakova za uzgoj, lovišta u kojima se u svrhu rekreativnog ribolova provodi organizirano poribljavanje i otvorene objekte za ukrasne životinje iz Sjedinjenih Američkih Država je bio dozvoljen u državama članicama. Ta je Direktiva stavljena izvan snage i zamijenjena je Direktivom 2006/88/EZ koja je uskladila zahtjeve za zdravlje životinja za takav uvoz.
(14)
Članak 20. stavak 3. točka (b) Uredbe (EZ) br. 1251/2008 utvrđuje prijelazno razdoblje tijekom kojeg se pošiljke rakova za uzgoj, lovišta u kojima se u svrhu rekreativnog ribolova provodi organizirano poribljavanje i otvorene objekte za ukrasne životinje mogu i dalje uvoziti u skladu s režimom na snazi prije stupanja na snagu Direktive 2006/88/EZ. To prijelazno razdoblje završava 30. lipnja 2009.
(15)
Stoga Sjedinjene Američke Države treba uključiti u Prilog III. Uredbi (EZ) br. 1251/2008 do završetka inspekcijskih pregleda na licu mjesta koji se provode u skladu s Direktivom 2006/88/EZ kako bi se provjerila sukladnost s pravilima Zajednice o zdravlju akvatičnih životinja.
(16)
Prilog III. Uredbi (EZ) br. 1251/2008 treba stoga na odgovarajući način izmijeniti.
(17)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Uredba (EZ) br. 1251/2008 mijenja se kako slijedi:
1.
U članku 11. stavak 2. zamjenjuje se sljedećim:
„2. Ukrasne ribe koje nisu prijemljive ni na jednu od bolesti navedenih u dijelu II. Priloga IV. Direktivi 2006/88/EZ te ukrasni mekušci i ukrasni rakovi namijenjeni zatvorenim objektima za ukrasne životinje uvoze se u Zajednicu samo iz trećih zemalja ili područja koji:
(a)
su članovi Svjetske organizacije za zdravlje životinja (OIE); ili
(b)
su navedeni u Prilogu III. i imaju formalni sporazum s OIE-om o redovitom dostavljanju podataka u pogledu zdravstvenog stanja svojih životinja članicama te organizacije.”
2.
Prilog III. zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. listopada 2009.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. kolovoza 2009.

Labels: 1
5
20
0
3
7
6
15